

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU.**

**51450 Kineziološki fakultet Osijek**

**Ustrojstvo fakulteta**

Studijski programi Kineziološkog fakulteta Osijek su:

Sveučilišni prijediplomski studij Kineziologije je teorijsko-praktičan studij koji se temelji na trima primjenjenim područjima kineziologije: kineziologiji sporta, kineziološkoj rekreaciji i sistematskoj kineziologiji s dva modula koji su u studijskom programu jednakovrijedno zastupljeni

Sveučilišni diplomski studij Kineziološka edukacija je teorijsko-praktičan studij koji se temelji na znanstvenim spoznajama iz primijenjenih područja kineziologije: sistematske kineziologije, kineziologije sporta, kineziološke rekreacije, kineziterapije i prilagođene tjelesne aktivnosti, kineziološke antropologije koji su u studijskom programu jednakovrijedno zastupljeni s naglaskom na kineziološku edukaciju kao temeljno primijenjeno područje.

**Obrazloženje programa**

Studijski programi Kineziološkog fakulteta Osijek su :

Sveučilišni prijediplomski studij Kineziologija

Sveučilišni prijediplomski studij Kineziologija traje tri akademske godine odnosno šest semestara pri čemu student završetkom studija ostvaruje 180 ECTS bodova i stječe akademski naziv: Sveučilišni prvostupnik/prvostupnica kineziologije (univ. bacc. cin.) – trener uz koji se navodi modul studija. U prvoj godini student bira izborni modul: • Modul sport • Modul kineziološka rekreacija

Završetkom Sveučilišnog prijediplomskog studija Kineziologije polaznici stječu opće stručne kompetencije i kvalifikacije za rad u području sporta (kao sportski trener), u području kondicijske pripreme sportaša i u području kineziterapije i prilagođene tjelesne aktivnosti.

Sveučilišni diplomski studij Kineziološka edukacija

Sveučilišni diplomski studij Kineziološka edukacija traje četiri semestra u dvije akademske godine pri čemu student po završetku studija stječe 120 ECTS bodova i akademski naziv: Magistar/magistra kineziološke edukacije (mag. cin.).

Završetkom Sveučilišnog diplomskog studija Kineziološka edukacija studenti stječu opće stručne kompetencije i potrebne kvalifikacije za rad u području sporta, u području kineziološke poduke predškolske djece ili u području odgoja i obrazovanja.

Cjeloživotno učenje

Statutom sveučilišta i Pravilnikom o studijima i studiranju na Sveučilištu utvrđeno je da Fakultet može osnivati različite programe stručnog usavršavanja, imajući u vidu koncept cjeloživotnog obrazovanja. Nakon završetka programa stručnog usavršavanja Fakultet polazniku izdaje posebnu potvrdu.

**Financijski plan Fakulteta razrađen je kroz sljedeće aktivnosti:**

Izrada financijskog plana temelji se na zadanim limitima za Sveučilište u Osijeku odnosno njegove sastavnice za izvor 11 Opći prihodi i primici pod aktivnošću A621003 Redovna djelatnosti sveučilišta u Osijeku. Fakultet se financira prema izvorima financiranja propisanim člankom 107. Zakona o znanstvenoj djelatnosti i visokom obrazovanju.

Sveučilišta iskazuju rashode za plaće i materijalna prava zaposlenih (jubilarne nagrade, otpremnine, pomoći za rođenje djeteta, naknade u slučaju dugotrajnog bolovanja) te prijevoz s posla i na posao sukladno zakonu i kolektivnom ugovoru. Programi vježbaonica Visokih učilišta A621038

**A621003 Redovna djelatnost Sveučilišta u Osijeku**

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks |
| A621003Redovna djelatnost Sveučilišta u Osijeku | 1.003.170 | 1.850.634 | 1.313.120 | 71 |

Ova aktivnost/ projekt sastoji se od sljedećih elemenata/ podaktivnosti:

1. Financiranja rashoda za plaće
2. Financiranja materijalnih prava zaposlenih

Ova aktivnost provodi se svake godine.

Izračun financijskog plana:

Na temelju isplaćenih plaća u 2023. godini, te uz planirano povećanje broja zaposlenih u 2024. godini te projekcije za 2025. i 2026. godinu.

**A622122 Programsko financiranje javnih visokih učilišta**

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks |
| A622122Programsko financiranje javnih visokih učilišta | 107.802 | 117.181 | 142.071 | 121 |

Ciljevi programskih ugovora su:

Povećanje kvalitete i učinkovitosti studiranja - relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja.

Izvrsnost znanstvenog i umjetničkog rada – podrazumijeva povećanje kvalitete i odjeka znanstvenih radova visokog učilišta, povećanje izloženosti i vidljivosti znanstvenog rada javnog visokog učilišta na međunarodnoj razini i osiguranje preduvjeta potrebnih za njihovu provedbu.

Znanost, umjetnost i visoko obrazovanje kao pokretači promjena u društvu i gospodarstvu.

**Izračun financijskog plana:**

Sredstva programskog financiranja planiraju se za razdoblje 2024.- 2026. godine.

Navedene iznose Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

**A621038 Programi vježbaonica visokih učilišta**

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks |
| A621038Programi vježbaonica visokih učilišta | 873 | 474 | 992 | 209 |

Ova aktivnost provodi se svake godine*.*

Izračun financijskog plana:

Planirana su sredstva za rad vježbaonica u tijeku planskog razdoblja 2024.-2026.g.

Navedene iznose Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

**A679090 Redovna djelatnost Sveučilišta u Osijeku (iz evidencijskih prihoda)**

|  |  |  |  |  |
| --- | --- | --- | --- | --- |
|  | Izvršenje 2023. | Plan 2024. | Izvršenje 2024. | Indeks |
| A679090Redovna djelatnost Sveučilišta u Osijeku (iz evidencijskih prihoda) | 236.446 | 199.216 | 235.099 | 118 |

Ova aktivnost provodi se svake godine.

U razdoblju 2024. – 2026. očekuje se ostvarenje ciljeva sukladno Razvojnoj i Istraživačkoj strategiji Sveučilišta

Izračun financijskog plana:

Plan rashoda redovne djelatnosti Kineziološkog fakulteta u Osijeku iz evidencijskih prihoda (izvori 31, 43 ) izračunat je prema očekivanim projekcijama rashoda za zaposlene, materijalne rashode, rashode usluga, financijske rashode i rashoda nefinancijske imovine.

Izvršenje rashoda s navedenih aktivnosti provodi se s računa proračunskog korisnika (Fakulteta), a evidencija u sustavu državne riznice o ostvarenju i trošenju vlastitih i namjenskih prihoda i primitaka provodi se na temelju mjesečnih izvještaja korisnika (EVT nalozi).

Najznačajniji dio navedenih evidencijskih prihoda odnosi se na izvor 43 Prihodi po posebnim propisima (školarine, upisnine).

Ciljevi upravljanja kvalitetom i društvenom ulogom Fakulteta su osiguranje uvjeta i strategije planiranja, analiziranja te izvještavanja o sustavu kvalitete svih segmenata djelovanja Fakulteta. Uspostaviti sustav praćenja i procjene učinkovitosti razvojnih aktivnosti, potaknuti razvoj društvene uloge Fakulteta, razvijati programe cjeloživotnog učenja usklađene s društvenim i gospodarskim potrebama, osigurati vidljivost i utjecaj društvene uloge Fakulteta u zajednici.

Ciljevi studijskih programa su težiti razvoju, modernizaciji i evaluaciji studijskih programa, unaprijediti postupke planiranja, predlaganja i prihvaćanja novih studijskih programa, uspostaviti sveobuhvatan sustav podrške u praćenju zapošljavanja diplomiranih studenata Fakulteta.

Nastavni proces temelji se na unapređenju procesa vrednovanja i ocjenjivanja studijskih postignuća, u svrhu unaprjeđivanja uvjeta za studiranje. Unaprijediti i razviti mehanizme praćenja i provjere uspješnosti implementacije, uspostaviti sustav povratnog informiranja studenata te razviti mehanizme praćenja i provjere uspješnosti implementacije sustava, te unaprijediti sustav podrške studentima.